Бөгөлсән ауылында Радий Хәбиров 1968 йылда төҙөлгән урта мәктәп менән танышты, унда бер тапҡыр ҙа капиталь ремонт эшләнмәгән. Мәктәп директоры Айгөл Йосопова әйтеүенсә, ҡыйыҡты ремонтлау, иҙән, тәҙрәләрҙе алыштырыу, йылытыу һәм электр тәьминәте системаһын модернизациялау талап ителә – йәмғеһе 15 млн һум аҡса кәрәк. Республика Башлығы тейешле сумманы бүлергә һәм йәй көнө ремонт эштәрен башларға ҡушты.